Vintervejret er kommet til Nordjylland, som i løbet af det seneste døgn er blevet malet hvidt. På vores Facebook-side efterlyste vi jeres snebilleder, og mange af jer har sendt os flotte vinterfotos. Vi har samlet nogle af jeres billeder her, så du kan se, hvordan Nordjylland ser ud i vinterklæder. Du kan se dem i billedhjulet over artiklen. I Aalborg-området, er der faldet en del sne. Længere mod vest er snemængden mere begrænset. Både nord og syd for Limfjorden har den hvide pensel været fremme. I Rebild Kommune havde snerydderne travlt fra morgenstunden:

Opsummering:
Der er i løbet af det seneste døgn faldet en del sne i Nordjylland. Se vinterbilleder fra landsdelen her.